Salomon sinetti
Sanotte, että puuttuu ryhti multa,
 ja periaatteet määräsääntöin tiukkain,
 oon vailla vakuutta ja uskon tulta,
 mi pitää pystyssä, kun tie on liukkain.

 Tallella vanha salaistieto on
 hengistä ynnä sinetistä Salomon.
 Hän vangiks noita legioonan verran
 tais ottaa Jerusalemissa kerran
 – sai ehkä vielä Damaskosta lisään –
 ja jokaisen hän pisti pullon sisään.
 Hän pulloin suihin vahvat tulpat löi
 ja kaikki sinetillään sinetöi.
 On siinä putka: – sopii pinnistää! –
 työtapa mainio ja aine kestävää.

 Nyt salaa kertoa voin teille ajoissa:
 te olette nuo henget, pulloin rajoissa;
 teit’ tulppa sinetöity pidättää,
 kuin halu teill’ ois ulos pistää pää!

 Mut ennen polttakoon mua hornan laavat,
 kuin pullohon mua tulpata he saavat.
 Ja Salomo jos istuimellaan istuin
 tois kullat kuuden vuoden verokistuin,
 ne laskis oikealle palkaks sen,
 min sielun pistää saa taa tulppien,
 mut vasemmalle sauvan vapaan kerjurin
 ja lausuis:»Ota! Tahtos tapahtukaan!»
 – niin kohta sauvaan kiittäin tarttuisin
 ja lähtisin jo mieron miesten mukaan.

sv:Salomos insegel